योग ऐसी विधा है जिसे लोगों ने आदि काल से अपनाया है। इसके नियमित अभ्‍यास से उम्र का असर कम हो जाता है, तनाव नहीं होता, बीमारियां दूर हो जाती हैं और मन प्रसन्‍न रहता है। योग का फायदा तभी मिलता है जब आप इसे सही तरीके से करते हैं। त्रिकोणासन योग का ऐसा आसन है जो पेट की बीमारियों को दूर करता है। यह जांघों को मजबूत बनाता है और शरीर को शेप में लाता है। सर्वाइकल के मरीज ध्‍यान देकर इसे करें। इस आसन को करने के लिए सीधे खड़े हों, फिर पैरों के बीच में 2 फिट गैप करें। दोनों हाथों को साइड में ले जाकर दायें हाथ से दायें पैर को छूने की कोशिश कीजिए। आपका बांया हाथ एकदम ऊपर की तरफ सीधा होना चाहिए। इस स्थिति में कुछ देर रुकें फिर सामान्‍य स्थिति में आयें। यही क्रिया दूसरे हाथ से भी दोहरायें। नीचे जाते वक्‍त सांस अंदर की तरफ लीजिए और ऊपर जाते वक्‍त सांस छोड़ें। इसे सही तरीके से करने की विधि जानने के लिए इस विडियो को देखें।